На свяце, якое стала візітнай карткай палескага кутка, добрушскую зямлю прадставіла рэдакцыя нашай райгазеты. Падрыхтаваная раённымі газетчыкамі выстава асацыяцый з прадстаўленнем вытворчасці раёна, яго літаратурнай спадчыны ні ў каго не выклікала цяжкасцей. Госці прэзентацыі “ДК” здагадваліся беспамылкова, дзе вырабляюць самы прыгожы посуд, дзе нарадзіўся аўтар “Сэрца на далоні” і адкуль карані дырэктара Нацыянальнага мастацкага музея Уладзіміра Пракапцова. Тыя ж, хто праявіў кемлівасць у адгадванні загадак, атрымлівалі падарункі – садавіну і агародніну, вырашчаную работнікамі раёнкі.